**Пројекат конкурентне пољопривреде Србије**

**Најчешћа питања и одговори**

**Први јави позив – поврће, воће, грожђе и цвеће**

|  |  |  |
| --- | --- | --- |
|  | **Питања** | **Одговори** |
|  | Коме све пољопривредник доставља пословни план када га припреми?  | По добијању Решења о одобравању права на коришћење бесповратних средстава и информације да је прошао у другу фазуза припрему индивидуалног пројекта, пољопривредник пословни план доставља:* Један примерак Тиму за управљање пројектом заједно са захтевом за одобравање пројекта;
* Други примерак пословног плана се доставља пословној банци где конкурише за кредит од 40%.

БАНКА: Уколико прихвати пословни план и утврди да корисник испуњава услове за доделу кредита, банкадаје Писмо о намери пољопривреднику, које он након тога прилаже Тиму за управљање пројектом доказујућида је и овај услов испунио, уз захтев за одобрење пројекта и писмо намере пословне банке да ће му одобрити кредти од 40%. |
| 2. | При процени финансијске способности пољопривредник и оцене његовог пословног плана, да ли поред онога што је наведено од његове финансијске способности кроз пословни план може да се гледа и његово целокупно газдинство и оно чиме се још бави, као додатног осигурања пословног успеха за банку? | Може да се гледа целокупно регистровано пољопривредно газдинство и његови извори прихода, јер у већини случајева једно пољопривредно газдинство може да остварује приходе по више основа производње којом се бави  |
| 3. | Да ли ће се мере из једног позива понављати у следећем позиву? | Мере из једног позива ће се понављати и у наредним позивима у складу са планом спровођења Пројекта конкурентне пољопривреде. |
| 4. | Да ли ће се можда у наредним позивима износ величине индивидуалног пројекта, која је сада 20.000,00 еура, можда смањити? | Управа за аргарна плаћања (УАП)/ Министарство пољопривреде, шумарства и водопривреде (МПШВ) ће пратити ситуацију на терену и реакције пољопривредника и уколико буде било потребно промениће минимални износ индивидуалног пројекта, уколико за то добије и сагласност Светске Банке. |
| 5. | Пољопривредник је добио одобрење за 40% кредита али није из неког разлога реализовао Уговор о бесповратним средствима, односно није набавио опрему и сам временски период за реализацију индивидуалног пројекта му је истекао, шта се онда дешава према банци са датим кредитом од 40%? | Пољопривредник је обавезан према пословној банци где је узео кредит да га врати према оним условима какав су уговор потписали (временски рок враћања и камата). |
| 6. | 1. Да ли пословна банка као обезбеђење за износ од 40% кредита које пољопривредник узео може да стави опрему коју је набавио преко програма бесповратних средстава и поред чињенице да УАП/МПШВ обавезују пољопривредника да не сме да отуђи опрему наредних пет година?
 | Пословна банка може да стави опрему коју је пољопривредник набавио преко програма бесповратних средстава, као своје обезбеђење или још нешто што је уобичајена пракса рада у овом виду пословања. Свакако проверити са пословном банком. |
| 7. | Да ли ће бити електронско подношење захтева за плаћање и комуникација?  | За наредне позиве очекује да се све више ствари пребацује на електронски рад (што је циљ и Компоненте 2 Пројекта конкурентне пољопривреде Србије). |
| 8. | Да ли пословне банке саме одређују висину камате и рокове отплате пољопривредницима за кредит од 40%?  | Пословне банке ће саме одређивати висину камате и рокове отплате а све у зависности од њихове процене и ситуације на тржишту кредита.  |
| 9. | Ко су носиоци/контрола специјалног/наменског рачуна? | Носиоци су: пољопривредник/пословна банка, УАП, Централна фидуцијарна јединица Министарства финансија.   |
| 10. | Начин плаћања са специјалног/наменског рачуна?  | Плаћање се изводи на следећи начин:- По испоруци опреме пољопривредник доставља потребну документацију пословној банци на преглед;- Након прегледа и потврде исправности докумената, пословна банка обавештава Тим за управљање пројектом да плаћање може да се изврши.- Истовремено, пољопривредник доставља комплетну документацију о набавци Тиму за управљање пројектом - Након одобрења Тима и Министарства финансија, УАП даје налог за плаћање банци да плати набабвку.  |
| 11. | Да ли камата улази у 40%? | Услов остваривања кредита договара корисник (пољопривредник) са пословном банком, а 40% је кредит пословне банке и камата не улази у 40% учешћа пољопривредника у индивидуалном пројекту. |
| 12. | Да ли се пословни план шаље у банку након добијања Решења, а пре подношења захтева за одобрење пројекта? | Да |
| 13. | Пошто сте рекли да се гледа читава вредност пројекта за набавке, да ли то значи ако пољопривредник набавља опрему вредну 40.000 еура да поред три понуде за опрему, он треба обезбедити и три понуде за консултантске услуге које чине само 3% укупне вредности пројекта (1.200 еура) или набавку консултантских услуга може урадити директном понудом, пошто су те услуге мање вредности од 30.000 еура? | Одабир консултанта за припрему техничке документације пољопривредника приликом конкурисања на пројекат иде тако што пољопривредник директно бира приватну консултанта (максимум до 5%) и то није у вези са одабиром консултаната/роба/радова који су преко 30. 000 евра. Трошкови за припрему пројекта (максимум до 5%) улазе у укупну вредност индивидуалног пројекта са неком машином/опремом која се набавља. Уколико се ради набавка консултантских услуга за реализацију техничких решења (максимум до 10% вредности пројекта), онда се то изводи по процедурама набавки Светске банке. |
| 14. | Носилац газдинства је син, а отац власник земљишта и члан газдинства. Да ли син као носилац пројекта има обавезу да прави уговор о закупу замљишта или је довољно да је власник само члан тог газдинства? | Мора да направи уговор о закупу земљишта јер није власник а с друге стране уговор о закупу се прави јер се не зна се да ли ће остати до краја пројекта заједно у сарадњи, само ако је у питању инвестиција у изградњу и опремање објеката и то за предметну парцелу. |
| 15. | Да ли се сматра да су повезана лица отац и кћи ако имају два РПГ, а налазе се на истој адреси?  | Могу да конкуришу |
| 16. | Да ли су прихватљиви пројекти којима је предвиђено улагање у производњу и прераду мака, дувана? | Не |
| 17. | Који временски период ће бити опредељен за реализацију инвестиције? Речено је да је ПДВ прихватљив трошак. Да ли ПДВ обавезно улази у прихватљиви износ, уколико је клијент у систему ПДВ-а, односно да ли горњи лимит 50.000 еура може бити износ инвестиције без ПДВ-а?  | Од потписа Уговора пољопривредник има на располагању максимално једну годину да заврши све своје пројектне активности, односно временски период који је сам навео у свом пројекту.Максималан износ је 50.000 евра са припадајућим ПДВ-ом, без обзира што је пољопривредник у систему ПДВ-а (не може да се изда фактура за машину 50.000 евра без ПДВ-а). |
| 18. | Да ли пољопривредно газдинство које обрађује један хектар поврћа и 25 хектара осталих усева може да аплицира на конкурс за трактор снаге до 80 *кW* у сектору поврћа?  | Може |
| 19, | Да ли површине под поврћем могу да се мењају (повећавају/смањују) након апликације и реализације инвестиције? | Може, али је потребно водити рачуна о условима разграничења са ИПАРД-ом. |
| 20. | Која је минимална површина под поврћем која мора у сваком тренутку да буде посејана? | Онолико колико је регистровано у РПГ-у, не постоји минимална доња граница. |
| 21. | Да ли може да се набави само једна или може више машина нпр. трактор и прикључне машине + навигација + соларни панели за пумпу за наводњавање, или више прикључних машина?  | Може више машина, али да води рачуна о минималној односно максималној укупној вредности индивидуалног пројекта од минимално 20.000 евра до максимално 50.000 евра. |
| 22. | Да ли се предност даје комбинацији машина или једној појединачној машини? | Потпуно је небитно да ли ће пољопривредник набављати једну или више машина али је основ да буде у границама индивидуалног пројекта: минимално – максимално износ од 20.000 до 50.000 евра |
| 23. | 1. Да ли постоји референтна цена машина и трактора?
 | Не постоји, систем није као у ИПАРД 2 програму. |
| 24. | Да ли пројекат може да буде преко 50.000 еура вредности за пољопривредно газдинство где би позив финансирао до износа од 50.000 еура а остало да пољопривредно газдинство финансира из сопствених средстава?  | Не може, овакав поднет индивидуални пројекат са овим буџетом се одбија јер није у износу минимално – максимално од 20.000 до 50.000 евра. |
| 25. | Да ли се може аплицирати за трактор ако у газдинству има пријављено у сетвеној структури 0,5ха поврћа, 3ха воћа и 20ха осталих усева? | Зависи од тога за шта пољопривредник аплицира и да ли је испунио услове разграничења за ратарство, воћарство, повртарство или сточарство. Током припреме Пројекта конкурентне пољопривреде Србије, Светска банка је инсистирала да пројекат не улази у мере подршке за ИПАРД 2 и да постоје јасна разграничења ова два програма. |
| 26. | Како да набави робу, узме отпремницу, достави саобраћајну за трактор нпр., па тек онда поднесе захев за исплату? То значи да није суфинасирање него рефундација?  | Ово је исплата по испоруци опреме и пољопривредник не може да ради плаћање без одобрења Тима за управљање пројектом, Управе за аграрна плаћања и Централне фидуцијарне јединице. Да поједноставимо: С обзиром на то, да ће пољопривредник до тренутка када треба да достави отпремницу/рачун итд. већ имати потписан Уговор са Министарством пољопривреде, шумарства и водопривреде, тај уговор ће бити потврда добављачу да ће роба бити плаћена. Пројекат се ради по процедурама Светске банке, код које је правило да се роба плаћа по испоруци.  |
| 27. | Појединачне инвестиције не прелазе 30.000 евра (пример трактор 30.000, противрадна мрежа 25.000 евра), али у збиру прелазе, да ли се набављају по процедури директног избора?  | Ако се ради о једној набавци, где робу купујемо од једног добављача, онда набављамо кроз процедуру: Позив за достављање цене. Ако не може да се ради једна набавка, онда ћемо спроводити две набавке, обе ће бити директан избор.Односно, ако се набавља разнородна опрема коју не може један добављач да понуди, раде се две набавке.  |
| 28. | Како се рефундирају припремни трошкови приватних консултаната (50% на текући рачун подносиоца захтева)?  | Припрему пројекта, ако се пољопривредник одлучи за приватне агенције, се плаћају тако што пољопривредник одабере агенцију са списка (на веб страници УАП-а је списак консултантских кућа) и направе уговор, потом по припреми пројекта изврши се плаћање консултантској кући (постоји извод о извршеној трансакцији). Уколико је пољопривредник добио уговор о додели бесповратних средстава онда се њему са специјалног/наменског рачуна ради повраћај новца за ангажовање консултанта а по уговореном и плаћеном и извршеном послу. Уколико пољопривредник није прошао на конкурсу, онда је то његов трошак и пословни ризик.  |
| 39. | Каматна стопа и грејс период? Битно због пословног плана.  | То је ствар пословне банке и зависи од њених правила/процедура и коју је банку пољопривредник одабрао. На сајту УАП-а објављен је списак банака које желе да учествују у пројекту.  |
| 30. | 1. Како ће се гледати на то када су износ трошкова консултаната већи од 5 %. Да ли це бити прихватљиви само 5%, а остало, преко тога, не или да ли ће бити цела понуда консултаната сматрати као неприхватљива.
 | Максимално дозвољени износ трошкова за консултантске услуге је 5%, а преко тога износ је неприхватљив. |
| 31. | Питам за кориснике који су на граници 20.000 евра је трактор са ПДВ-ом. Да ли је то прихватљиво? Трактор кошта нето18.000 евра али са ПДВ-ом 20.000? | Може, минимална вредност пројекта је 20.000 евра и више (до макисмално 50.000 евра).  |
| 32. | Да ли су потребни записници свих техничких тела као код ИПАРД-а да би могао да се закључи предмет?  | Не, на програму бесповратних средстава је мало другачија документација код затварања пројекта. |
| 33. | Техничко-стручна помоћ консултаната да ли подразумева и увођење стандарда? | Да и то је онај део када пољопривредник код свог индивидуалног пројекта ангажује консултанта у износу до 10% од величине индивидуалног пројекта. Ово је друга активност у односу на припрему индивидуалног пројекта. Овде ангажовање консултанта иде кроз процедуре набавке консултанта према процедурама Светске банке. |
| 34. | Носилац газдинства је син, а отац власник земљишта и члан газдинства. Да ли син као носилац пројекта има обавезу да прави уговор о закупу замљишта или је довољно да је власник само члан тог газдинства? | Мора да направи уговор о закупу земљишта јер није власник, а не зна се да ли ће остати до краја пројекта заједно у сарадњи. |
| 35. | Који све трошкови могу да проистекну код банака и да ли ти трошкови улазе у укупну вредност инвестиције, самим тим у бизнис план (нпр. обрада кредита, трошкови писма о намерама, трошкови залога/хипотеке/осигурања, трошкови одржавања рачуна, камата)? | Пројекат конкурентне пољопривреде Србије нема утицаја на висину камате, дужину отплате кредита, висину трошкова обраде кредита и сл. активности. Све договарате у пословној банци за коју сте се одлучили. Овакви и слични трошкови не могу бити и не сматрају се оправдани трошкови који се могу унети у вредност пројекта и не улазе у бизнис план и не могу бити предмет надокнаде. |
| 36. | Да ли носилац пољопривредног газдинства мора да има имовину у катастру због кредитне способности? | То је ствар пословне банке и зависи од њених правила/процедура да ли ће таквог клијента пратити у кредиту од 40%. |
| 37. | Шта све може бити средство обезбеђења кредита? | То је ствар пословне банке и зависи од њених правила/процедура.  |
| 38. | Да ли су код свих банака исти услови? | Нису, то је ствар пословне банке и зависи од њених правила / процедура. А да ли ће после због закона тржишних услова доћи и до приближавања услова, време ће показати. |
| 39. | Из досадашњег искуства банке не толеришу дуговања за пензијско и инвалидско осигурање, да ли је то усаглашено са банкама? | То је ствар пословне банке и зависи од њених правила/процедура.  |
| 40. | Да ли консултантске агенције могу да едукују фармере око припреме пројекта и осталих активности? | Могу и то је пожељно и веома похвално. |
| 41. | Да ли могу да конкуришу пољопривредник који су ове или 2020. години основали газдинство, односно регистровали газдинство у РПГ-у? | У моменту објаве јавног позива пољопривредници морају да буду регистровани, односно да су уписани у РПГ и ту не постоји неки услов. С друге стране Пројекат конкурентне пољопривреде Србије нема утицаја да ли ће пословне банке хтети да прате за кредит од 40% пољопривреднику, јер траже бар две године да газдинство постоји. |
| 42. | Пошто ће се пројекти пољопривредника од стране МПШВ пратити у наредних пет година да ли су приватне агенције у обавези да имају уговор са пољопривредницима такође наредних пет година?  | Нису, док су пољопривредници у обавези да опрему не отуђују, не продају, чувају документацију и да воде рачуна о националним стандардима везаним за њихово газдинство. |
| 43. | Да ли приватне консултантске куће могу да у име пољопривредника који су конкурисали комуницирају са Тимом за реализацију пројекта? | Могу како пољопривредници тако и консултантске куће, у обостраном интересу је сарадња како би се све потенцијалне грешке избегле. |
| 44. | Начин извештавања? | Агенције, саветодавци из Пољопривредних саветодавних и стручних служби (ПССС) ће помоћи пољопривредницима да ураде финални извештај у временском интервалу а опет у зависности од дужине трајања његовог индивидуалног пројекта. Тим за реализацију пројекта ће подсетити консултантске куће/ПССС-ове/пољопривреднике о обавези достављања извештаја и његовој структури. |
| 45. | Да ли приватна агенција која прави сама себи пријаву за програм бесповратних средстава може трошкове припреме пројекта од 5% да прикаже у укупној вредности индивидуалног пројекта?  | Не може, у питању су повезана лица. |
| 46. | Да ли приватне агенције могу да наплате као техничку помоћ увођење стандарда на фарми?  | Могу, у износу до 10% од величине индивидуалног пројекта. Ово је друга активност у односу на припрему индивидуалног пројекта. Овде ангажовање консултанта иде кроз процедуре набавке консултанта према процедурама Светске банке.  |
| 47. | Ако пољопривредник конкурише са објектом где није власник да ли мора уговор о закупу?  | Мора, па чак и у случају најуже родбинске везе: отац – син / ћерка. |
| 48. | У ком тренутку ће се знати које ће контроле изаћи и како се то одређује? Да ли ће то бити различито од пројекта до пројекта или ће постојати јединствен начин контроле? | Приликом изласка контроле за обилазак индивидуалног пројеката биће најављене и имаће за циљ да укажу/помогну пољопривреднику да свој пројекат успешно води. У случају обиласка терена / контрола организованих од стране мисија Светске банке/ МПШВ/Инспекције, Тим за реализацију пројекта неће бити у могућности да на њих укаже или унапред најави јер ни он неће знати време и место њиховог рада. Сви пројекти ће бити предмет контроле.  |
| 49. | Да ли може да се реализује инвестиција без узимања кредита од 40% од банке, већ да пољопривредник сам финансира 50%. | Пројектом конкурентне пољопривреде није могуће реализовати програм бесповратних средстава подршке без узимања кредита код неке од пословних банака од 40%, то је услов. |
| 50. | Уколико је пољопривредно газдинство још у процесу ИПАРД одобрења средстава да ли може да поднесе захтев по основу Јавног позива? | Ако је неко пољопривредно газдинство у процесу реализације ИПАРД-а (у процесу неког од поступака) оно не може да учествује за добијање бесповратних средстава на Пројекту конкурентне пољопривреде Србије, а с друге стране овако газдинство и по величини, свог обима производње, не спадају у категорију пољопривредног газдинства које могу да конкуришу на Пројекту конкурентне пољопривреде Србије.  |
| 51. | Да ли се листа консултаната објављује за сваки јавни позив? Односно, да ли консултант мора да слуша радионицу пре сваког пројекта да би био овлашћен за учествовање на пројекту? | Листа консултаната може бити предмет допуне новим консултантским кућама, односно биће организована предавања за следеће програме – јавне позиве, јер ће се разликовати програм подршке по тим позивима. |
| 52. | Колико ће трајати цео поступак, од подношења Захтева до реализације? Искуства са другим фондовима нису баш најбоља, с обзиром на то да пољопривредници не добијају Решења више од годину и по дана од подношења Захтева? | Тим за управљањем пројектом учиниће све што може да што пре обради пристигле конкурсне пријаве, али се овде мора узети у обзир број поднетих пријава и потребна допуна по неким предметима од 10 дана. Такође, обраду предмета, бодовање и формирање ранг листе мора да прегледа и одобри Селекциона комисија, па по објави бодовне листе мора се сачекати 15 дана за евентуалне жалбе, потом обраду жалби, да би тек када прођу сви рокови и процедуре, могла да се формира коначна листа кандидата који ће добити Решење да могу да крену у другу фазу. За другу фазу кандидатима ће бити остављено 40 дана да прикупе/заврше додатне активности, како би се стекли услови за преглед и одобрење за потпис Уговора. Од потписа Уговора, кандидат има максимално једну годину да свој пројекат и предвиђене активности доврши. |
| 53. | Уколико пољопривредник плати консултатнску услугу пре потписивања Уговора и уплате средстава на наменски рачун како се њему рефундирају средства? | Једини прихватљиви трошкови пре потписа Уговора о донацији су консултантске услуге за припрему индивидуалног пројекта. Када пољопривредник уговори консултанстку кућу (уколико се одлучи да са њима ради), и она му испоручи уговором дефинисан посао, тада пољопривредник плаћа консултанту, а по потписаном уговору о сарадњи, преко свог рачуна пољопривредник плаћа консултанту (да би имали извод из банке као докуменат евиденције да су обавезе плаћене, а које после треба да постану предмет рефундирања новца. Када пољопривредник потпише Уговор, онда овај већ направљен трошак постаје предмет рефундирања, када ће се њему са специјалног/наменског рачуна рефундирати трошкови за ангажовања консултанта, уплатом на већ постојећи РПГ рачун фармера који је отворен у некој од пословних банака.\* Овде треба нагласити да се могу рефундирати настали трошкови консултанта ка пољопривреднику, само у случају ако је добио Уговор, у противном ови трошкови му неће бити рефундирани и биће део његовог пословног ризика. |
| 54. | Поштовани, да ли корисник гранта сме да мења површине под културама (смањује, повећава) у следећих пет година након потписивања Уговора? | Не може да мења површине под културом коју је пријавио у РПГ-у и док се не заврши индивидуални пројекат са планом којим је конкурисао, а потом и док се не преда завршни извештај. Након завршетка индивидуалног пројекта у оквиру Пројекта конкурентне пољопривреде Србије, може да промени гајење сетвених култура, површина гајења али мора да води рачуна да не пређе границу преко које улази у сектор ИПАРД 2 програма уколико пољопривредник планира да конкурише још једном за програм бесповратних средстава у оквиру Пројекта конкурентне пољопривреде Србије. |
| 55. | За максималан износ од 400.000 евра за правна лица да ли је важеће органичење броју грла и величина пољопривредне површине? | За све потенцијалне кориснике бесповратних средстава важи, без обзира на величину износа индивидуалног пројекта, да не смеју да пређу линију разграничена између овог програма бесповратних средстава и ИПАРД 2. |
| 56. | Банке немају праксу да дају кредите газдинствима која не постоје бар две године, да ли су у том случају новооснована газдинства искључена из овог пројекта? | Да би се испунио услов за конкурисање на програму бесповратних средстава, значи да пре објаве јавног позива мора да буде основано пољопривредно газдинство и уписано у РПГ. Пројекат конкурентне пољопривреде Србије неће постављати услов да морају да буду старија од две године. Може се десити да превлада код пословних банака, тржишна орјентација за стицањем нових клијената, па да и овако новоформираним пољопривредних газдинствима дају шансу за сарадњу |
| 57. | Уколико пољопривредник у својој производњи има више сектора, да ли мора да испуни услове по свим секторима или само за сектор који конкурише? | У оквиру првог јавног позива мора да испуни посебне услове у смислу максималних површина у секторима производње воћа, поврћа, грожђа и цвећа. |
| 58. | Приликом набавке кроз индивидуални пројекат опреме, а где је укупна вредност индивидуалног пројекта до 50.000 еура, а наведена опрема кошта: машина 1=25.000 еура, машина 2=17.000 еура, а машина 3=8.000 еура; да ли се у том случају ради набавка по методи ДИРЕКТНЕ СЕЛЕКЦИЈЕ?  | Прво, методе набавки које примењујемо за пројекте вредности од 20000,00 евра до 50000,00 евра су.1) Директан избор – за набавке до 30 000,00 евра и 2) Позив за давање цене (од 30 000, 00 до 90 000,00 евра за робу и од 30 000,00 до 180 000,00 евара за радове).У наведеном случају, имамо две могућности. Уколико је опрема која се набавља сличне врсте и може се набавити код једног типа добављача, онда ћемо применизи Позив за давање цене, јер укупна вредност набавки прелази 30 000,00 евра, а у другом случају, уколико корисник средстава купује разнородну опрему која се мора набавити од више понуђача, онда сваку ту набавку гледамо појединачно и примењујемо ДИРЕКТАН ИЗБОР.  |
| 59. | 1. Замолио бих вас за информацију у вези Правилника о додели бесповратних средстава у оквиру Пројекта за конкуренту пољопривреду (пројекта у сарадњи са Светском банком), да ли је могуће конкурисати за трактор који кошта мање од 20.000 еура, пошто у Правилнику пише да је то минимум. Или ако није могуће, да ли је могуће конкурисати у оквиру истога пројекта за трактор који кошта 16.000 еур и машина од 4.000 еура како би био испуњен тај минимум.
 | Минимална вредност неког индивидуалног пројекта је 20.000,00 евра, тако да инвестиција у набавку мања од овог износа није прихватљива. Набавка једне или више машина чија је вредност минимално 20.000 евра је прихватљива за програм доделе бесповратних средстава |
| 60. | Да ли ће документација која је извађена пре расписивања Јавног позива бити прихватљива (наравно уколико није старија од 30 дана у односу на дан предаје)? | Старост документације може бити до 30 дана од момента предаје документације. |
| 61. | Такође постоје неки документи који ће свакако бити старији од 30 дана и исходовани пре расписивања Јавног позива, као нпр. Уговори о закупу. пример: Уколико је пољопривредник 2020. године потписао Уговор о закупу на 15 година, тај Уговор је старији од 30 дана и закључен је пре расписивања позива. | Овај документ о закупу се прихвата. |
| 62. | Имајући у виду да дуг за пензијско осигурање не представља препреку, претпостављам да ни рецимо ако пољопривредник уопште не користи јавно пензијско осигурање (значи није се пријавио на пензијиско, већ уплаћује приватно осигурање) неће бити проблем? | Правилником је предвиђено да потенцијални корисник нема доспелих а неплаћених обавеза по основу јавних дажбина осим за ПИО за пољопривреднике.Приватна или добровољна пензиона осигурања нису јавна дажбина и нису релевантна за овај пројекат. |
| 63. | Да ли газдинство које у сетвеној структури има дуван може да конкурише? | Нема инвестиција предвиђених за дуван у оквиру Пројекта конкурентне пољопривреде Србије. |
| 64. | Шта значи у контексту искуства, да је пољопривредник био у предузећу или фарми минимум три године?  | Искуство се прихвата рад на регистрованом пољопривредном газдинству у својству носиоца, или ако приложи потврду од ПССС. |
| 65. | Шта ако је пољопривредник члан/носилац газдинства две године али је пре тога ишао у средњу стручну школу пољопривредну/ветеринарску још две године да ли ће те у том случају признати да има три године искуства? | Неће му се прихватити искуство од 3 године и у том случају на радно искуство неће добити бодове, док се похађање школе под другом категоријом бодује (мора да приложи потврду о завршеној школи на коју се позива). |
| 66. | Образац 3 из Прилога 4. Правилника у делу III, тачка 10. садржи следеће питање: Да ли су сви постојећи запослени подносиоца пријаве редовно пријављени на пензијско и инвалидско осигурање (тј. да ли је достављена потврда о уплаћеним доприносима, коју је издао надлежни порески орган?)  | Доприноси за пензијско и инвалидско осигурање се неће гледати код физичких лица пољопирвредника, јер ће Министарство пољопривреде, шумарства и водопривреде по другом основу ово питање решавати. Правна лица морају да имају уплаћен ПИО за запослене раднике. |
| 67. | Замолио бих вас за информацију у вези Правилника о додели бесповратних средстава у оквиру Пројекта за конкурентну пољопривреду (пројекта у сарадњи са Светском банком), да ли је могуће конкурисати за два мања трактора по пројекту који коштају рецимо 16.000 еура и 11.0000 еура пошто у Правилнику пише да је минимум 20.000 или мора се узети једну чија је цена већа од 20.000 еура. | Ако се кроз опис индивидуалног пројекта образложи и пословна банка одобри такав бизнис план и спремна је да да кредит, онда је могуће купити и два трактора. Али свакако бисте требали да имате добро образложење у пројекту зашто су потребна два трактора.  |
| 68. | Везано за услове остваривања права на бесповратна средства из новог Правилника - програм 50-40-10, замолила бих Вас за одговор на следећу дилему: имам регистовано пољопривредно газдинство на територији Београда / према месту пребивалишта / а земља коју обрађујем налази се у Мачви/шабачки атар. Да ли то може да представља сметњу на конкурсу? | Може да се конкурише, а посматра се место пребивалишта. |
| 69. | У Правилнику који се односи на подстицаје у делу који се односи на бодовање, чланство у пословном удружењу/кластеру у моменту објављивања Јавног позива, да ли се бодови могу остварити ако је захтев члана Удружења пољопривредника са шифром делатности 9499? | Шифра 9499 представља *Делатност осталих организација на бази учлањења* и реч је о Удружењу а удружење није Задруга, како је то прописано Правилником.Задружни савези су кластери, односно удружење задруга (ово се односи само ако је подносилац пријаве земљорадничка задруга). |
| 70. | У члану 5 дефинисано је да у сектору воћарства могуће набавити нови тркатор до 80*кW*, и уколико испуњава услове да има у регистру уписано до 5ха под осталим воћем, а под осталим усевима (пшеница кукуруз) има уписано 2ха. Да ли лице уколико конкурише у сектору воћарства мора у газдинству само да има пријављено воће или може и остале културе да би био валидан са пријавом на јавни позив? Да ли може информација ако је воћњак у закупу колико најмање мора бити и од када ће се закуп признавати? Или ако је воћњак у власништву од када мора бити у власништву? | Могу и остале биљне културе. Мора да има у РПГ-у уписано воће, а закуп / власништво није дефинисано. |
| 71. | Да ли пољопривредни произвођачи могу да мењају сетвену структуру након објављивања јавног позива? | Може да се мења сетвена структура, али не и да изађе из оквира онога што је пријављено у РПГ-у и да не пређе границу разграничења са ИПАРД 2 програмом.  |
| 72. | Како треба да изгледа "изјава свих учесника" по Члану 28. подтачка 6 Правилника о додели бесповратних средстава у оквиру Пројекта за конкурентну пољопривреду Србије? | Није предвиђена форма изјаве. |
| 73. | Да ли ће постојати униформна изјава или образац за све ПСС о постојању сарадње и пружању стручне помоћи са пољопривредним произвођачима који ће конкурисати, у члану 28, тачка 7? | Није предвиђено да постоји, у слободној форми ПССС-а.  |
| 74. | Да ли ће ПСС оверавати изјаве о сарадњи са пољопривредним произвођачима по месту реализације инвестиције или по месту пребивалишта, односно адресе где је пријављено газдинство? | ПСС оверава по месту инвестиције и ако га ПССС има у својој евиденцији. |
| 75. | Да ли у првом Јавном позиву могу аплицирати пољопривредници који имају у регистру газдинстава осим воћарства, повртарства, имају уписане површине и под осталим усевима, нпр. јабука и пшеница? | Могу. |
| 76. | Молим Вас да појасните још једном члан 2. став 9) информације о месту пребивалишта, односно седишта инвестиције. Пример: уколико је седиште подносиоца адреса Суботица, а РПГ је на територији насељеног места, нпр. Биково, а купује се трактор, шта се наводи као место инвестиције?  | Место пребивалишта (купује опрему). |
| 77. | Пољопривредници у Суботици су планирајући по прошлогодишњим Правилницима за инвестиције у примарну пољопривредну производњу, купили и имају рачуне за пољопривредну механизацију. Питање: да ли ће бити неки Правилник Министарства пољопривреде, шумарства и водопривреде за купљену механизацију до расписивања првог Јавног позива у оквиру Пројекта конкурентне пољопривреде Србије? | Није у надлежности Пројекта конкурентне пољопривреде Србије |
| 78. | Поседујем газдинство, на постојећој парцели која се води као пашњак, да ли могу да аплицирам на пројекту за формирање воћњака, односно набавку садница боровнице? | Набавка садница није прихватљив трошак, а пашњак се не води као њива/воћњак и мора прво у катастру да се промени намена коришћења постојеће парцеле. |
| 79. | Како се доказује формализација хоризонталних и/или вертикалних веза у тржишном ланцу у бодовној листи? | Постојећим Уговорима |
| 80. | Ако је наведено 0,5ха горња граница производње биљака у заштићеном простору, да ли се зна која је доња граница? | Мора да буде уписано у РПГ-у нешто од производње биљака у заштићеном простору (нема доње границе). |
| 81. | Да ли је оправдано ако неки РПГ, који је конкурисао за индивидулани пројекат склопи уговор о продаји робе са свог газдниства предузећу које је у исто време и власник РПГ-а које је конкурисало? | Може, мора да постоји Уговор о продаји |
| 82. | Да ли се прилаже закуп земљишта на пет или десетгодина? | Може на пет година (објекат за изградњу или опремање - ако је власник) и десет година за закуп земљишта. |
| 83. | Шта значи ова ставка односно како се доказује: 1. Да ли је пројекат део већег интегрисаног пројекта у ком учествује неколико примарних произвођача заједно са агрегатором да би се постигао заједнички маркетиншки план?  | Заједнички пројекат и изјаве свих учесника у том пројекту под материјалном моралном одговороношћу уз кратак опис пројекта.  |
| 84. | У којим случајевима је потребан извод из катастра, при доказу о поседовању земље или као потврда о закупу земље или у случају грађевинских радова (зидања, адаптације)? | У случају изградње објекта, да је парцела за изградњу у његовом власништву или у закупу? |

**Београд, мај 2021. године**

***Тим за управљање пројектом***